ê༔ སྒྲོལ་མ་ཡུམ་ལ་ཕྱག་འཚལ་ལོ། །གསང་བ་སྔགས་ཀྱི་སྲུང་མ་མཆོག །བརྟེན་ནས་ཕྲིན་ལས་བསྒྲུབ་པའི་ཕྱིར། །
ལས་ཀྱི་རིམ་པའི་བྱང་བུ་སྤེལ། །དེ་ཡང་ལྕགས་སམ་བྷནྡྷའི་སྣོད་དུ་དམར་གཏོར་ཟུར་གསུམ་པ་མཐེབ་ཀྱུ་དང་ཤ་སྣ་ཁྱད་པར་
ར་མཆིན་གྱིས་བརྒྱན་པ་བྱིན་གྱིས་བརླབས་ཏེ། ཧཱུཾ་བྷྱོཿ ལས་ཀྱི་མཁའ་འགྲོ་མི་སྲུན་མ། །སྟག་སྲིན་
དཀར་སེར་ཟོར་བའི་གདོང་། །ཤ་ཟ་མཁའ་འགྲོ་དམ་ཅན་ཚོགས། །ཤར་ཕྱོགས་ནམ་
294

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
མཁའི་དཀྱིལ་ཡངས་ནས། །སྡེ་བརྒྱད་ཚོགས་པའི་ཕོ་བྲང་ནས། །མཆོད་ཅིང་བརྟེན་
ཞིང་བསྒྲུབ་པའི་ཕྱིར། །སྐད་ཅིག་ཡུད་ལ་གཤེགས་སུ་གསོལ། །འབྲུ་བཟང་སྣ་ཚོགས་
བཤོས་བུ་བརྩིགས། །དར་ཟབ་མང་པོ་རྒྱན་དུ་བཏགས། །འབྲུ་བཅུད་མངར་གྱི་སྐྱེས་སུ་
འབུལ། །རྟ་ནོར་རྔ་མོང་བྱ་ཡི་ཚོགས། །གསེར་དངུལ་རིན་ཆེན་ཚོགས་མང་པོ། །གསོལ་
ཙིག་རོལ་ཅིག་དགྱེས་པར་མཛོད། །སྨན་གཏོར་རཀྟ་བྷ་ལིངྐ། །ཆུ་སྣ་སྟོང་དང་མེ་ཏོག་
སྟོང༌། །ར་མཆིན་ལ་སོགས་ཤ་ཁྲག་ཚོགས། །དཀར་གསུམ་མངར་གསུམ་སྨན་གྱི་
རིགས། །མཆོད་པ་འབུལ་ལོ་བཞེས་སུ་གསོལ། །བདག་ཅག་སྒྲུབ་པའི་རྣམ་འབྱོར་ལ། །
འབྱོར་ལྡན་ནོར་དང་བརྗིད་ཆེན་གོས། །བཅུད་ལྡན་ཟས་ཀྱི་དངོས་གྲུབ་སྩོལ། །རིགས་
བརྒྱུད་དཔལ་གྱི་དངོས་གྲུབ་སྩོལ། །ལྷ་ཅིག་གོ་འཇོའི་སྤྱན་སྔར་རུ། །ཇི་ལྟར་ཁས་བླངས་
དམ་བཅས་བཞིན། །རྒྱལ་བའི་བསྟན་པ་གཉེན་པོ་སྲུང་། །རྣལ་འབྱོར་སྒྲུབ་པའི་སྡོང་
གྲོགས་ཀྱིས། །རང་ལས་འཕགས་པའི་སྙན་གྲགས་ཀྱིས། །རྒྱལ་ཁམས་མ་ལུས་དབང་
བསྡུས་ཏེ། །ཟས་ནོར་ལོངས་སྤྱོད་དབང་ཐང་སྤེལ། །མདོར་ན་ལེགས་པའི་ཡོན་ཏན་
ཚོགས། །གོང་ནས་གོང་དུ་འཕེལ་བར་མཛོད། །ཅེས་པ་གཏེར་སྲུང་ཟོར་གདོང་གི་ཕྲིན་ལས་འདི་པདྨ་ལས་
འབྲེལ་གྱིས་སོ། །